钦定古今图书集成/理学汇编/学行典/第021卷 > 皇极经世心易发微二 > 《观物策轨》
## 钦定古今图书集成/理学汇编/学行典/第021卷 > 皇极经世心易发微二 > 《观物策轨》

“夫卦之所由立者数也，数之所由生者卦也，卦立而
爻成，爻成而策著矣。”是故言卦者，以其时也，言爻者，
适时之变也；言策者，阴阳奇耦之数也。数有千百十
零分为元会运世。故在天为日月星辰，在地为水火
土石，在四时为春夏秋冬，“于世曰年月日时，于人曰
性情形体色声臭味，于物曰飞走动植鸟兽草木。”为
之四象，以见策轨之妙也。是以一三五七九为阳，二
四六八十为阴。自一至九生数也，得天之轻清者而
为之；自二至十成数也，得地之重浊者而例之。清浊
既分，由是八卦之位始陈，万物之数始定。阳孤者忌
众阴之多，阴孤者忌众阳之剥。一六为《坎》，二七为《离》
三，《震》四、《兑》五、《坤》八、《巽》九、《干》十艮，此为先天策数之原
也。一坎，二《坤》、三《震》、四《巽》，五寄《艮》，六《干》、七《兑》、八《艮》、九《离》，
十寄坤，此为后天轨数之本也。于策轨之闲，得顺数
者，万汇皆泰；得逆数者，万物皆否；更于策轨中藏其
干支，以寓先天后天之期。故“甲己子午九，乙庚丑未
八，丙辛寅申七，丁壬卯酉六，戊癸辰戌五”，巳亥属之
四，乃先天策数之所藏也，亦有后天轨数之所以藏
者，故壬申戌亥从《干》六数是也；乙癸未申从《坤》二数
寓焉，丙向艮而藏丑，寅八数居之，辛出巽而包辰，巳
四数是也。庚卯在震而含三，丁酉为兑而藏七，戊子
一分卦在坎，巳午九分本于离，于千百十零之闲，布
年月日时之位，决其阴阳之象，定其顺逆之数，取其
克应而断之也。